open-index/open-wikipedia-markdown huggingface dataset:
Paco Ayestarán

**Francisco Martín «Pako» Ayestarán Barandiarán** (født 1963) er en spansk fotballtrener som er assistenttrener for den engelske klubben .

Ayestarán var Rafael Benítez sin assistent og fitness-trener på Valencia CF der de sammen vant to ligatitler. Pako fulgte Benitez til Liverpool FC i 2004 og tok der over mye av treningen som assisterende manager. I 2005 vant de Mesterligaen sammen og i 2006 vant de FA-cupen i England. Ayestarán trakk seg brått fra jobben i LFC 30. august 2007 og Liverpool vant ingen større pokaler under Benitez etter den tid. Han jobbet også med Rafael Benítez i CD Tenerife. Da Ayesterán trakk seg fra LFC, var det slutten på et 11 år langt samarbeide. Han jobbet senere som fitness-trener for SL Benfica (2008–2009) og Valencia CF (2009–2010).

I 2014 ble Ayestarán manager for den israelske mesteren Maccabi Tel Aviv FC.

## Referanser


## Eksterne lenker
*
Foreldrepenger

**Foreldrepenger** er en inntekt man mottar under permisjon etter å ha blitt forelder ved fødsel eller adopsjon. I Norge fra 1. juli 2018 kan man motta 100 % av tidligere lønn i 49 uker eller 80 % av tidligere lønn i 59 uker. For å motta foreldrepenger må moren ha hatt pensjonsgivende inntekt i minst seks av de siste ti månedene forut for stønadsperioden. Barnets mor kan starte stønadsperioden fra 12 til 3 uker før termin, og har enerett til de første 6 ukene etter fødselen. Barnets far/medmor har fra 1. juli 2018 rett, men ikke plikt, til å ta ut 15 uker av den totale stønadsperioden (den såkalte fedrekvoten). Disse 15 ukene med permisjon bortfaller dersom de ikke tas ut av faren. Det er også en mødrekvote på 15 uker. Seks av disse må tas umiddelbart etter fødselen. Tre uker før termin er også forbeholdt mor. Foreldrene står fritt til å fordele den resterende perioden med foreldrepenger slik de ønsker.

Dersom barnets biologiske mor er registrert partner og hennes partner adopterer barnet innenfor stønadsperioden, får hun tilsvarende rettigheter som fedre/medmødre.

## Se også
*Fedrekvote

## Referanser


## Eksterne lenker
*NAVs side om foreldrepenger
* Lov om folketrygd, Kapittel 14, II
* Uavhengig informasjonsside om offentlige ytelser ifbm svangerskap, fødsel og adposjon
Dvergstjerne

**Dvergstjerne** eller *dverg* kalles ulike typer mindre stjerner, som ikke nødvendigvis har noe med hverandre å gjøre. Begrepet kan sikte til:

*Dvergstjerne alene refererer til en hovedseriestjerne, en stjerne med luminositetsklasse V
**En rød dverg er hovedseriestjerner med lav masse
**En gul dverg er hovedseriestjerner med masser sammenlignbare med Solen. Solen er en gul dverg.
*En blå dverg er en stjerne med liten masse som hypotetisk er en post-hovedserieform av en rød dverg
*En hvit dverg er en stjerne bestående av elektron-degenerert materie, antatt å være i den siste fase av utviklingen av stjerner som ikke er massive nok til å undergå en Type II-supernova &ndash; stjerner mindre en rundt ni solmasser
*En sort dverg refererer til en hvit dverg som har blitt så nedkjølt at den ikke lenger utstråler synlig lys
*En brun dverg er i utgangspunktet stjerner som aldri har fått nok masse til å starte fusjonsprosessen i kjernen
Fylkesvei 4338

**Fylkesvei 4338** går mellom Varhaug og Vadland i Hå. Veiens lengde er 5,2&nbsp;km.

Frem til 2019 hadde veien betegnelsen fylkesvei 144 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Audi A8

**Audi A8** er en luksuriøs storbil produsert av det tyske selskapet Audi, som idag eies av Volkswagen AG. Modellen har blitt solgt helt siden 1994, og erstatter modellen Audi V8. Førstegenerasjons Audi A8 ble produsert fra 1994 til 2002, mens andregenerasjons Audi A8 har blitt produsert fra 2003 til 2011.

I Norge ble det solgt åtte Audi A8 i 2007.

Hovedkonkurrenter er BMW 7-serie og Mercedes-Benz S-klasse.
Jens Bjørneboe – Diktere og masochister

***Jens Bjørneboe – Diktere og masochister*** er en norsk dokumentarserie i to deler som gikk på NRK1 i 2004. Serien omhandlet både personen og forfatterskapet til Jens Bjørneboe. Det ble presentert arkivopptak med Jens Bjørneboe selv, samt fra filmer og teateroppsetninger. I tillegg inneholder den en rekke intervju med blant andre filosofen Arne Næss, forlagsredaktør Gordon Hølmebakk, billedhuggeren Knut Steen, teaterregissøren Eugenio Barba, bokkunsteren Hans Jørgen Toming, NRK-journalistene Erling Lægreid, Yngvar Ustvedt og Haagen Ringnes, samt Bjørnesboes kone Tone Bjørneboe og hans datter Marianne Bjørneboe.

Programskaperen Jan Horne arbeidet med programmet fra sykesengen helt til han døde tidlig i 2004. Prosjektleder for serien var Vibeke Haug.

## Referanser


## Eksterne lenker
*
Remix and Repent

***Remix & Repent*** er en fem-spors EP fra det Industrielle metal bandet Marilyn Manson.

Det var utgitt 25. November, 1997 under deres Antichrist Superstar periode. Det inkluderer remixer av «The Beautiful People» og «Tourniquet» fra albumet *[[Antichrist Superstar]]*, live versjoner av «Dried up, Tied up and Dead to the World» og «Antichrist Superstar» og en akustisk versjon av «Man That You Fear».

## Spor
#«The Horrible People» – 5:13
#«The Tourniquet Prosthetic Dance Mix» – 4:10
#«Dried up, Tied and Dead to the World» (Live in Utica, New York) – 4:25
#«Antichrist Superstar» (Live in Hartford, Connecticut) – 5:16
#«Man That You Fear» (Acoustic Requiem for Antichrist Superstar) – 5:20

## Eksterne lenker
*
Politisk historie

**Politisk historie** er en gren av historiefaget som analyserer politiske hendelser, ideer, bevegelser, institusjoner, valg, partier og ledere.

Fra midten av 1800-tallet til midten av 1900-tallet var politisk historie den helt dominerende gren av historiefaget. Ifølge historiker Knut Kjeldstadli var det tidlige politiske historiefaget et studium av hvordan politiske eliter opptrådte, men ble etter hvert et studium av store politiske systemer.

En av Norges fremste politiske historikere på 1900-tallet, Jens Arup Seip, begrunnet studiefeltet sitt slik:

«De politiske institusjonene er ikke primære som faktorer, men de er sentrale, de er nyttige som middel til å forstå. Den politiske prosess er som en skrift på veggen, en leselig skrift. Det som står, forteller hvem og hva som skrev.»

I løpet av 1900-tallet ble den politiske historiens privilegerte stilling utfordret fra flere hold:
* Evolusjonister ønsket å se «Folkets» historie som en slags overindividuell enhet. 
* Marxister forstod historien som klassekamp mellom de som eide og de som arbeidet for herskerklassen. 
* Kulturhistorikere som Karl Lamprecht i Tyskland og Troels Troels-Lund i Danmark flyttet fokus mot kultur og hverdagsliv.
* Den franske *Annales*-skolen så politisk historie som små overflatekrusninger på toppen av århundrevarige historiske strukturer.
* Samfunnsvitenskapen gjorde store fremskritt og metodene utviklet for disse fagene ble anvendt av historikerne på fortiden.

På 1970-tallet mistet politisk historie sin til da dominerende plass i flere land. Dette denne prosessen har blitt kalt den sosialhistoriske revolusjon.

## Referanser
Jorda rundt

***Jorda rundt*** er en norsk TV-quiz med Knut Borge som gikk på TVNorge fra 1998  til 1999. Programmet var en geografisk kunnskapslek som favnet både inn- og utland. To norsk kjendiser, som hver skulle ha med seg en venn på laget, skulle konkurrere mot hverandre. Deltakerne fikk se en videosnutt av en reise og skulle snarest gjette hvor målet for reisen gikk. Jo lengre man ventet med å finne svaret desto færre poeng fikk man. Premien var en utenlandsreise. Serien ble sendt på søndagskveldene og var basert på et populært svensk program.

Premieren ble sett av 141 000.

Blant de gjester som deltok kan en blant annet nevne Totto Osvold, Rune Bratseth, Kine Hellebust, Trond Giske, Kjell Bækkelund og Eli Rygg.

## Opphav
Programmet er basert på det svenske *[[På spåret]]* som har gått på SVT siden 1987. Den svenske utgaven ble meget populær og hadde enkelte år over 3 millioner seere i snitt. Seertallet for 2006 var på 2,1 millioner.

## Referanser
Antichrist Superstar

**Antichrist Superstar** er bandet Marilyn Mansons andre fullengde studioalbum, utgitt i 1996. Albumet skapte bevissthet om bandet og ledet til mange protester på grunn av bandets antatte antikristene ståsted. Det var produsert av bandets leder Marilyn Manson og Nine Inch Nails' frontmann Trent Reznor.

Albumet er et konseptalbum i en tredels historie, en misbrukt og giddeløs person (representert som "The Worm") blir en innflytelsesrik rockestjerne og forvandles til slutt til den kraftige "Disintegrator." I et intervju med Kerrang! sier Manson at det er en hyllest til, og inspirert av, filosofen Friedrich Nietzsche. Albumet er med vilje uklart, så mottakerne kan skape sine egne konklusjoner. Men Manson sier selv at hovedmeldingen i albumet er å være et individuell med dine egne tanker, og at man skal drepe de gamle læringene som kristendom.

Albumet starter og slutter med den samme, uklare frasen "When you are suffering, know that I have betrayed you."

## Spor
Albumet er delt opp i tre deler, kalt "cycles" (selv om alt er på en enkel CD).

**Cycle I – The Heirophant**
:1. Irresponsible Hate Anthem – 4:17
:2. The Beautiful People – 3:38
:3. Dried Up, Tied and Dead to the World – 4:15
:4. Tourniquet – 4:29
**Cycle II – Inauguration of the Worm
:5.  Little Horn – 2:43
:6.  Cryptorchid – 2:44
:7.  Deformography – 4:31
:8.  Wormboy – 3:56
:9.  Mister Superstar – 5:04
:10. Angel With the Scabbed Wings – 3:52
:11. Kinderfeld – 4:51
**Cycle III – Disintegrator Rising'''
:12. Antichrist Superstar – 5:14
:13. 1996 – 4:01
:14. The Minute of Decay – 4:44
:15. The Reflecting God – 5:36
:16. Man That You Fear – 6:10

:99 Untitled – 1:39

Spor 17 gjennom 98 er blanke og rundt fire sekunder lange.

## Eksterne lenker
*
Judas (andre betydninger)

**Judas** har flere betydninger:

## Bibelen
*Judas, Jesu bror, tradisjonelt regnet som forfatter av Judas' brev i Det nye testamente
*Judas Iskariot, apostel av Jesus, regnes som forræder
*Judas Taddeus, apostel av Jesus

## Annen litteratur
*Judasevangeliet, religiøs tekst fra oldtiden

## Underholdning
**[[Judas (TV-serie)|Judas]]*, norsk TV-serie som gikk på TVNorge i 2003
Vestnorsk Brunnboring

**Vestnorsk Brunnboring** er Norges eldste brønnboringsfirma. Vestnorsk Brunnboring AS ble stiftet den 25. oktober i 1950. Firmaet skulle drive med boring etter vann for husholdning, gårdsbruk og vannverk i kommunal og privat regi. De fire som startet selskapet var Johannes Husdal, Einar Husdal, Sigmund Husdal og Ivar Nesset. Forretningsadressa var Nyborg i Åsane.

Firmaet har 25 ansatte, og utfører brønnboring i hele Hordaland og store deler av nabofylkene. I tillegg til brønnboring har selskapet mange oppdrag på energibrønner for enkeltboliger og større prosjekt, samt gjennomboringer for kloakk og vannledninger, samt fundamentering med peling osv.

## Eksterne lenker

* Vestnorsk Brunnboring AS sin hjemmeside har historien om selskapet
Otniel

**Otniel** (hebraisk: עָתְנִיאֵל בֶּן קְנַז, moderne hebraisk *Otni'el Ben Kenaz*; «Guds løve») var ifølge *[[Bibelen]]* den første av dommerne etter Josva. Han var nevø av Kaleb og ble også gift med Kalebs datter. Otniel kjempet mot Kusjan-Risjatajim, som omtales som konge i Mesopotamia.

## Familie
Otniel var i slekt med Kaleb da hans far var Kenas, den yngre broren til Kaleb. *[[Talmud]]* argumenterer også for at Otniel var Kalebs bror. Da Kaleb lovte sin datter Aksa til den som erobret landet Debir. er det Otniel tar utfordringen, og ble således Kalebs svigersønn.

## Dommer
Rundt tretti år etter at Josva var død ble israelittene underkastet Kusjan-Rishathaim, konge av Mesopotamia, etter sigende på grunn av at de hadde syndet. Kongen av Mesopotamia undertrykte dem i åtte år til de skrek ut til Gud. Otniel ble løftet opp for å være deres budbringer. Han var nevø av Kaleb, og Otniel er den eneste dommeren som er nevnt tilknyttet Judas stamme. Under Otniel varte freden i førti år.

Etter disse førti årene ble Israel underkastet Eglon, en konge av Moab, igjen for at israelittene ikke hadde oppført seg så bra som de burde, ifølge *Bibelen*: «de hadde gjort det som var Herren imot». Denne gangen var de underkastet i atten år.

## Referanser


## Eksterne lenker
* «Book of Judges», artikkel i *Jewish Encyclopedia* (engelsk)
Silent Hill

***Silent Hill*** er en serie videospill i sjangeren overlevelsesskrekkspill. De fire første spillene i serien ble utviklet av Team Silent, et internt spillstudio til Konami. Senere spill i serien har blitt publisert av Konami, men utviklet av andre. Det har også kommet ut noen filmer i serien.

I motsetning til skvettesekvenser, som *[[Resident Evil]]*-serien står ved, byr Silent Hill på psykologisk skrekk.

## Spill i serien
* *[[Silent Hill (videospill)|Silent Hill]]* (1999)
* *[[Silent Hill 2]]* (2001)
* *[[Silent Hill 3]]* (2003)
* *[[Silent Hill 4: The Room]]* (2004)
* *[[Silent Hill: Origins]]* (2007)
* *[[Silent Hill: Homecoming]]* (2008)
* *[[Silent Hill: Shattered Memories]]* (2009)
* *[[Silent Hill: Downpour]]* (2012)
* *[[Silent Hill f]]*
* *[[Silent Hill 2 (nyversjon)|Silent Hill 2]]* (nyversjon til PlayStation 5 og Windows)

## Filmer i serien
* *[[Silent Hill (film)|Silent Hill]]* (2006)
* *[[Silent Hill: Revelation]]* (2012)
* *[[Return to Silent Hill]]*

## Referanser


## Eksterne lenker
*
Dictionary of National Biography

***Dictionary of National Biography*** er et engelskspråklig biografisk leksikon som omtaler personer med betydning for britisk historie. Det kom først ut fra 1884-1900. 

Oxford University Press begynte på 1990-tallet arbeidet med å revidere og modernisere serien. Den nye utgaven, i dag kjent som *Oxford Dictionary of National Biography* (forkortet ODNB), ble utgitt 23. september 2004. Den revidert utgaven er i 60 bind. Innholdet, med oppdateringer, er også tilgjengelig for abonnenter via Internett.

## Eksterne lenker
* Oxford Dictionary of National Biography
* onlinebooks, innholdet av de første utgavene
Zim Zum

**Timothy Michael Linton** (født 25. juni 1969 i Chicago) bedre kjent som **Zim Zum**, er en amerikansk rockemusiker/lyriker og tidligere gitarist i Life, Sex & Death og Marilyn Manson (1996–1998). Pr februar 2006 var han med i bandene Pleistoscene og The Pop Culture Suicides.

## Biografi
Han er mest kjente for sitt samarbeid med bandet Marilyn Manson, der han ble med etter at Daisy Berkowitz gikk ut av bandet på grunn av dårlig forhold mellom han og de andre bandmedlemmene. Zim Zum (som spilte gitar på «Irresponsible Hate Anthem» på albumet *[[Antichrist Superstar]]*) ble da invitert med som gitarist. Etter at Dead to the World-turnéen var ferdig spilte han på alle sangene på albumet *[[Mechanical Animals]]* bortsett fra to, som ble spilt av John 5 og Twiggy Ramirez. Deretter sluttet han i bandet for å konsentrere seg om en solokarriere, skjønt Marilyn Manson selv har sagt at han ble sparket ut av bandet for ikke å ha møtt opp på øvinger.

## Eksterne lenker
* 
*
Judas (TV-serie)

***Judas*** er en norsk humor-serie som gikk på TVNorge i 2003. Serien besto av en rekke vågale stunt som ble spilt og satt i scene av Ørjan Burøe og Terje Sporsem. Duoen benyttet seg mye av skjult kamera og produserte over 600 stunt fordelt på 12 episoder som de spilte inn over en periode på ni måneder. Komikerne Jonna Støme og Trine Lise Olsen medvirket også i flere av stuntene. Programmet ble dels sett på som en norsk versjon av den amerikanske Jackass-serien som hadde sin storhetstid på den tiden.

Premieren ble sett av 209 000. Menn/gutter i alderen 12 til 19 år utgjorde nesten halvparten av seerne.

Den ble sendt i reprise i 2006.

## DVD
En 73 minutter lang DVD-versjon kalt «Judas Vol. 1» ble utgitt i 2004. Her hadde Sporsem og Burøe samlet sine favorittklipp fra serien. Den inneholder også ekstramateriale med 10 ubrukte scener.

## Referanser


## Eksterne lenker
* Hjemmeside (arkivert versjon fra juli 2003)
Knut Lindboe Spenning

**Knut Lindboe Spenning** (født 4. april 1896 i Sande i Vestfold, død 31. januar 1974 i Askim) var en norsk skolemann, under andre verdenskrig krigsfange i Polen og Tyskland.

Han ble utdannet cand.philol. i 1926. Han var lektor ved Fana høyere skole 1926&ndash;46 og rektor ved Askim kommunale høyere skole fra 1946 til 1963.

Spenning meldte seg som ulønnet premierløytnant til krigstjeneste under den tyske invasjonen av Norge i 1940 og endte i krigsfangenskap i Oslo. Etter en periode tilbake i Fana ble han i 1942 sammen med en rekke lærere arrestert og sendt på den såkalte Kirkenesferda.

Etter ca. 1 år i skolen ble han så i 1943 arrestert på ny, og han satt i krigsfangenskap sammen med andre norske offiserer i Polen og Tyskland til krigens slutt. Etter krigen fikk han i oppgave av general Otto Ruge å redigere en historisk beretning om de norske offiserenes krigsfangenskap, og boka *I tysk krigsfangenskap* utkom i 1950 med Spenning som redaktør. Knut L. Spenning var også innehaver av «Den gylne ugle», som er Filologisk Forenings orden.

Knut L. Spenning var gift med Signe Eilifsen, søster av politifullmektig Gunnar Eilifsen som ble henrettet under krigen, da han stilte seg bak konstabler som nektet å utføre en ordre om å arrestere nordmenn.

## Referanser


## Litteratur
* *Studentene fra 1914*
* Harald D. Meberg: *Slekten Spenning* (priv. utg. Holmestrand 1974)
Fylkesvei 4374

**Fylkesvei 4374** går mellom Krossmyra og Opstadvegen i Hå.

Frem til 2019 hadde veien betegnelsen fylkesvei 159 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Lechitiske språk

**Lekhittiske språk** er den nordlige gren av de vestslaviske språkene. De viser visse fellestrekk innen fonetikken, blant annet bevaringen av nasalvokaler. Den lekhitiske språkgruppen består i dag av polsk og kasjubisk, men har historisk sett også omfattet en rekke nå utdødde slaviske språk som ble talt i Vorpommern, Brandenburg og Mecklenburg. 

De lekhittiske språkene kan systematisk deles opp i:

*polsk
**storpolsk
**lillepolsk
**masurisk
**Lviv-dialekt
*schlesisk
*pommersk †
**kasjubisk 
**slovintsisk † 
*polabisk †

Betegnelsen «lekhittisk» kommer fra en historisk betegnelse for polakker – *Lech* eller *Lach*. 

## Referanser
Fylkesvei 4386

**Fylkesvei 4386** går mellom Torland og Bjorland i Hå.

Strekningen ble fastlagt 2019, og består av mesteparten av den tidligere fylkesvei 161 (Rogaland). En kort veistubb uten forbindelse for motortrafikk fikk eget nummer fylkesvei 4384.

## Kommuner og knutepunkter

## Referanser




## Eksterne lenker
* Vegvesenets vegkart 
*
Konami

**Konami Corporation** (コナミ株式会社) er en japansk produsent av videospill, leketøy, samlekort, anime og spilleautomater.
Firmaet ble grunnlagt 1969 i Osaka i Japan, og drev opprinnelig med utleie og reparasjoner av jukebokser. Kagemasa Kozuki, som startet Konami, er fortsatt direktør.

Navnet *Konami* er sammensatt av navnene Kagemasa Kozuki, Yoshinubo Nakama, Hiro Matsuda og Shokichi Ishihara, som er navnene til partnerne som Kozuki skaffet seg, og grunnleggerne av Konami Industri Co., Ltd. i 1973. Konami betyr også «små bølger».

Konami har for tiden hovedkvarter i Tokyo, og driver i tillegg trenings- og helsesentere i Japan.

De er kjent for spillverkene og animeverkene sine, bla:
Castlevania (Akumajo Dorakyura – 悪魔城ドラキュラ), Metal Gear Solid, Yu-Gi-Oh, Sky girls [sukai gaaruzu – スカイガールズ), Twinbee.
## Referanser


## Eksterne lenker
*
Førde Idrettslag

**Førde Idrettslag** er et idrettslag i Sunnfjord kommune. Det ble stiftet 4. januar 1920 som *Førde Sports- og Idrettsforening*. På 2020-tallet tilbyr laget en lang rekke idretter, hvor fotball, håndball, alpint, langrenn og orientering er de største aktivitetene. Idrettslagets hovedarena er Førde stadion, med Førdehuset og parkområdet rundt.

## Fotball
Klubbens fotballag heter Førde Fotball, og tilhører Sogn og Fjordane krets innen Norges Fotballforbund.

## Håndball
Klubbens håndballag for kvinner spilte i 1. divisjon sesongen 2018/19.

## Referanser




## Eksterne lenker
*Offisielt nettsted
Juritzen direkte

***Juritzen direkte*** er et norsk temastyrt talkshow med Arve Juritzen som gikk på TVNorge i 2002. Programmet gikk ut i hovedtrekk ut på at Juritzen inviterte en relevant gjest i hver episode for å diskutere et bestemt tema. I tillegg ble hver episode avsluttet med en separat sekvens på ca. 10 minutter som ble kalt «Arve Juritzen Ukestart» hvor han intervjuet en person han mente ville prege neste ukes nyhetsbilde. Programmet ble sendt på søndagskveldene. 

Blant de temaene som ble tatt opp kan en nevne den langvarige kritikken mot Scientologkirken, der et par av dens medlemmer ble invitert for å forsvare sitt syn. Tore Tvedt ble invitert for å forsvare den høyre-ekstreme organisasjonen Vigrid, mens predikanten Runar Søgaard ble invitert for å forsvare sitt konservative syn på homofili.

## Seertall
Premieren ble sett av 219 000, mens siste episode ble sett av 117 000.

## Referanser


## Eksterne lenker
*
Tony Hackworth

**Anthony Hackworth** (født 19. mai 1980 i Durham) er en engelsk tidligere fotballspiller som startet karrieren i Leeds. Han ble lånt ut til Sogndal i 2000, men ble ingen suksess og fikk bare fem kamper. Bergens Tidende anså han, i 2003, som en av Sogndals verste signeringer gjennom tidene.  Han returnerte til Leeds og fikk tre kamper i høstsesongen, blant annet mot Barcelona og Lazio i Champions League.

Han ble solgt til Notts County senere samme år, og spilte hele resten av sin karriere for klubber i lavere divisjoner i England. Han la opp som aktiv spiller i 2018.

## Referanser


## Eksterne lenker
*
Jeg gjør hva som helst

***Jeg gjør hva som helst*** er et norsk gameshow med Frithjof Wilborn som gikk på TV 2 i 2005. Konseptet gikk ut på at en nær slektning eller venn måtte gjøre noe ubehagelig for å oppfylle drømmene til den andre. Programmet gikk på tirsdager.

Premieren ble sett av 634 000, mens siste episode ble sett av 386 000.

## Referanser
Lacrosse under Sommer-OL 1908

**Lacrosse under Sommer-OL 1908** ble arrangert 24. oktober 1908 på White City Stadium i London.

Lacrosse var med for andre og siste gang på det olympiske programmet i 1908 i London. Idretten har vært med som demonstrasjonsøvelse i tre senere leker. Det var kun to lag som deltok, Canada og Storbritannia. Canada ble olympisk mester for andre gang og hjemmelaget Storbritannia tok sølv.

## Medaljefordeling

## Resultater
### Finale

### Tabell

### Medaljevinnere

## Eksterne lenker
* Lacrosse at the 1908 Summer Olympics hos olympedia.org
* OL-resultater hos Sports-reference.com
Fylkesvei 4288

**Fylkesvei 4288** går mellom Holeviga og Tangen på Eigerøya i Eigersund. Veien er 1,7&nbsp;km lang.

Frem til 2019 hadde veien betegnelsen fylkesvei 60 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Petar Rnkovic

**Petar Rnkovic** (født 28. november 1978 i Drammen) er en norsk fotballspiller som fra 31. desember 2018 er klubbløs.

Rnkovic har spilt for en rekke klubber, både i Norge og i andre land, og han har spilt stort sett overalt på banen. Frem til senior var han målvakt, og deretter har han spilt back, ving, midtbane, spiss og nå midtstopper.

Rnkovic debuterte på seniornivå for Åssiden IF i 2. divisjon, før ferden gikk til Birkebeineren. Han ble deretter utleid i noen måneder til islandske KS hvor han scoret åtte mål på 13 kamper. Han fikk kontrakt med Hønefoss BK på tampen av 2002-sesongen, og ble der frem til 2004-sesongen, og spilte totalt 50 (45 serie + fem cup) kamper for førstedivisjonslaget.

I 2005 trappet han ned til spill med Mjøndalen IF i 3. divisjon av familiære årsaker. Der scoret han 52 (46 serie + seks cup) mål på 25 (22 serie + tre cup) kamper. Han var ønsket av en rekke klubber, men valget falt til slutt på Strømsgodset. 

Rnkovic fikk store overskrifter da han knakk kjeven til Thomas Finstad på trening, og fremstod etterpå som en angrende synder. Han spilte totalt 14 kamper og scoret fem mål for Strømsgodset i 2006 da de vant Adeccoligaen. I 2007 signerte han for Randaberg IL. Han gikk til Mjøndalen foran 2009-sesongen og signerte for Ruzomberok i den slovakiske toppdivisjonen rett før overgangsvinduet stengte den 31. august 2009. Overgangen ble imidlertid ikke noe av på grunn av papirsommel i det slovakiske forbundet. I stedet signerte han for engelske Grays Athletic FC i Blue Square Premier (nivå fem) den 21. september 2009. Han scoret i debuten borte mot Stevenage Borough den 22. september 2009, i oppgjøret som endte 1-1.

I 2010 kom han imidlertid tilbake i den norske eliteserien og Strømsgodset, som han signerte en ettårskontrakt med like før overgangsvinduet stengte den 31. mars 2010. Han ble denne sesongen norgesmester for Strømsgodset og kom inn som innbytter i cupfinalen. Sesongen 2011 spilte han for Mjøndalen. I april 2012 signerte han kontrakt med islandske Breiðablik, men han ble der kun en sesong før han meldte overgang til Arendal.

## Referanser




## Eksterne lenker
*
Rettsvern

**Rettsvern** er et begrep som innen dynamisk tingsrett betegner at en ervervet rett til et formuesgode får vern overfor tredjemenn som gjør gjeldende konkurrerende rettigheter til eiendelen. Rettsvern vil hindre at tredjemenn kan ekstingvere retten, for eksempel slik at sykkelen A har solgt til B senere også selges til C, slik at han overtar eiendomsretten til fortrengsel for B. Også andre rettigheter enn eiendomsrett kan ekstingveres, for eksempel panterett eller en servitutt. Reglene om rettsvern vil variere alt etter hva slags formuesgode det er snakk om.

## Fast eiendom
Fast eiendom får rettsvern ved tinglysing i grunnboka, jf. nærmere tinglysingsloven §§ 20 flg. I forhold til andre avtaleerververe vil rettigheter tinglyst samme dag bli likestilte, er det derimot et konkursbo eller en utleggstaker det er snakk om vil deres rett gå foran rettigheter som ikke er registrert senest dagen før, se nærmere i §§ 21 første ledd og 23.

## Løsøre
Løsøre får som hovedregel rettsvern ved overlevering, det vil si at man må få eiendelen overført til sin besittelse. For enkelte særlige former for løsøre, først og fremst skip og luftfartøyer, gjelder det særskilte regler. Disse kan registreres i et realregister, og for dette gjelder i all hovedsak de samme regler som for tinglysing av fast eiendom. Det finnes også enkelte andre unntak fra overleveringskravet, blant annet salgspant, som får rettsvern gjennom avtalen mellom kreditor og debitor.(Dette gjelder ikke motorkjøretøyer). Driftsløsøre o.l. kan dessuten få rettsvern ved at rettighetene registreres på eierens blad i Løsøreregisteret.

## Pengekrav
For pengekrav gjelder noe ulike regler basert på hva slags krav det er snakk om. Verdipapirer som kan registreres i Verdipapirsentralen, vil få rettsvern ved registreringen. Andre krav som er knyttet til verdipapir, f.eks. omsetningsgjeldsbrev, vil måtte overleveres på samme måte som løsøre. Enkle gjeldsbrev og andre enkle krav får rettsvern ved underretning til skyldneren etter kravet.

## Se også
*God tro

## Referanser
Utlegg

**Utlegg** eller **utleggspant** er sikkerhet for et pengekrav som stiftes ved myndighetenes hjelp. Det skilles mellom *skifteutlegg*, som stiftes av tingretten i forbindelse med et skifteoppgjør, og *namsutlegg*, som er utlegg stiftet av namsmyndigheten i forbindelse med inndrivelse av et forfalt krav. Utlegg innebærer at kreditor får panterett i en eller flere av debitors eiendeler, eiendommer, eller andre formuesgoder, noe som gir grunnlag for tvangsfullbyrdelse. For at utlegg skal kunne gis må det foreligge tvangsgrunnlag.

Utlegg kan stiftes i enhver av debitors eiendeler, med visse unntak for å sikre vedkommende et eksistensmiminum. I tillegg kan det foretas såkalt utleggstrekk, dvs. at en fast andel av debitors lønn, pensjon, trygd eller lignende tilfaller kreditor hver måned.

Begjæring om utlegg skal fremsettes overfor namsmannen/fogden, som sørger for at utlegget får rettsvern.

## Referanser


## Kilder
*Skifteloven kap. 6
*Tvangsfullbyrdelsesloven kap. 7
*Panteloven kap. 5
*Dekningsloven §§ 2-2 flg.

## Se også
*Utleggstrekk
*Gjeldsordning
Ketil Kalv

**Ketil Kalv** (995–1040) bodde på Ringnes gård i første halvdel av 1000-tallet, og var en nær venn av Olav den hellige.

Han var gift med Gunnhild Sigurdsdatter, datter av kongsmor Åsta Gudbrandsdatter og småkongen Sigurd Syr (død 1018). Gunnhild var halvsøster til kong Olav den hellige (995–1030) og søster til Harald 3 Hardråde (1015–66).  

Det var jo kongen som i praksis giftet halvsøsteren Gunnhild bort til Ketil i 1024. I gave fikk Ketil en 15-roms karv. Da de fem Opplandskongene samlet seg på Ringsaker for å legge opp råd mot kong Olav, som de syntes fór for fort frem, var også Ketil til stede. Han var uenig med de andre, og rodde med sin karv til Eidsvoll, der han møtte kongen. Da kongen fikk høre om Opplandskongenes råd, samlet han hæren og dro til Ringsaker, der han overrasket og fanget småkongene. 

100 meter syd for gårdsplassen på Ringnes, ligger en haug som er kalt *Ketilhaugen*.

## Referanser
Ronnie Moran

**Ronnie Moran** (født 28. februar 1934 i Crosby, Liverpool, England, død 22. mars 2017) var en engelsk fotballspiller og -trener som spilte og var kaptein for Liverpool FC. Han jobbet som trener der og var blant annet midlertidig trener etter at Kenny Dalglish sa opp stillingen i 1991, og da Moran sluttet i klubben i 1999, var han den som hadde jobbet lengst i Liverpool noensinne.

## Spillerkarriere
Han startet sin karriere i Liverpool FC og debuterte den 22. november 1952 mot , bare 18 år gammel.

I 1955/56-sesongen stabiliserte han seg som fast venstreback på laget. Han ble etter hvert lagkaptein og var med på å rykke opp i 1962 og ta seriegull i 1964 med Bill Shankly som manager. Etter en del skadeproblemer mistet han plassen på laget til Gerry Byrne.

## Trenerkarriere
I 1966 fikk han jobb i trenergruppen av Bill Shankly, men han fortsatte å spille på reservelaget til Joe Fagan før han i 1968 ble trener på fulltid og medlem av det kjente Boot Room. Han var en lojal tjener for klubben under Bill Shankly, Bob Paisley, Joe Fagan, Kenny Dalglish, Graeme Souness og Roy Evans. Han ble etter hvert kjent for sin høye stemme som kunne høres på The Kop når han ga instrukser til spillerne på banen.

Etter at Kenny Dalglish sa opp som manager ble han midlertidig manager for klubben. Klubben ville ikke ha ham på full tid, og etter ti kamper under Moran ble Graeme Souness ansatt som manager. Moran var også midlertidig manager etter at Graeme Souness sa opp, og da Roy Evans tok over etter Souness, ble Evans den niende manageren Moran hadde jobbet under i klubben på nesten et halvt århundre. 
Her er hele lista: George Kay, Don Welsh, Phil Taylor, Bill Shankly, Bob Paisley, Joe Fagan, Kenny Dalglish, Graeme Souness og Roy Evans.

Da han endelig sa opp i 1999 hadde han hatt nesten alle roller som det var mulig å ha i klubben fra spiller via fysioterapeut og trener til manager.

## Meritter som spiller
* Øverste divisjon i England: 1964
* FA Charity Shield: 1964

## Referanser


## Eksterne lenker
* 
* Ronnie Morans webside
* LFC Online profil
* Spillerprofil på LFChistory.net
* Managerprofil på LFChistory.net
* 100 Players Who Shook The Kop – No.70
Bakkejekta

**Bakkejekta** er en tro kopi av en jekt fra Holmedal i Sunnfjord. Originalen er bygd rundt midten av 1700-tallet og står i dag på Kystmuseet i Sogn og Fjordane. Kopien ble sjøsatt  St. Hans 2006.

## Eksterne lenker
* Bakkejekta.no
Associação Atlética Ponte Preta

**Associação Atlética Ponte Preta**, alminnelig omtalt som **Ponte Preta**, er en brasiliansk fotballklubb, som holder til i Campinas i delstaten São Paulo. Klubben ble stiftet 11. august 1900, og er med det en av de aller eldste fotballklubbene i Brasil. Klubbens kallenavn er *Macaca*, og de spiller hjemmekampene sine på *Estádio Moisés Lucarelli*, som har en kapasitet på rundt 20 000 tilskuere. Erkerivalen er Guarani, som kommer fra samme by.

Ponte Preta har til tross for sin lange historie aldri vunnet noen titler av stor betydning. De kom nær ved å vinne delstatsmesterskapet i São Paulo i 1977, men måtte til slutt se seg slått 2-1 av Corinthians i finalen. Klubben rykket ned til Série B foran 2007-sesongen etter å ha blitt nummer 17 i Série A i 2006.

En norsk futsalklubb fra Stavanger er oppkalt etter Ponte Preta.

## Referanser


## Eksterne lenker
*
Silje Holtet Robsahm

**Silje Holtet Robsahm** (født 1975) er en norsk skuespiller og manusforfatter. 

## Biografi
Hun begynte som praktikant ved Hedmark Teater (senere Teater Innlandet) i 1991, og har siden blant annet jobbet med Turnékompaniet, Agder teater og NRK. I 1999 startet hun friteater-gruppa MollyMelon sammen med kollegaene Tuva Hølmebakk og Ingvild Hellum. Hun har blant annet studert ved The Acting Corps i Los Angeles.

I 2005 spilte Holtet rollen som Linda Borg i TV-serien *[[Deadline Torp]]*, og i 2008 var hun aktuell i rollen som Anne Elise Blix i filmen *[[Kautokeino-opprøret (film)|Kautokeino-opprøret]]*.

Fra 2006-2009 jobbet hun ved Nordland Teater, hvor hun har spilt i følgende oppsetninger; *Ibsens Engler*, *Den lille heksa med de store ørene* og *GetBack!*, en hyllest til The Beatles. 

Våren 2008 sto hun ved teateret i spissen for barneteater-prosjektet *KYSS KATTA*, hvor hun skrev og hadde regi på følgende forestillinger; *Søstrene Pommers Pannekaker*, *Jorda rundt med Kirsten og Connie* og *Julies drøm*. Høsten 2008 brukte Holtet på å innstudere rollen som Marilyn Monroe i den nyskrevne musikalen, *Marilyn, Nobody's baby*. Hun beskrev dette som «et stort høyedepunkt» i karrieren. Musikalen hadde premiere på nyttårsaften, og reiste på turné i januar og februar 2009.

*Marilyn, Nobody's baby* ble satt opp på ny ved Haugesund Teater i mars 2011, også denne gang med Holtet i tittelrollen.

Siden 2009 har Holtet Robsahm fokusert på karrieren som manusforfatter. I 2015 kom hørespillet Himmeldronningen, et historisk drama som omhandlet tiden rundt 1537, da Norge ble underlagt Danmark. Himmeldronningen var et samarbeidsprosjekt mellom NRK Radioteatret og Danmarks Radio.

Holtet Robsahm er gift med filmregissør og produsent Thomas Robsahm.

## Filmografi (utvalg)
### Som skuespiller
*  – *[[Deadline Torp]]*
*  – *[[Kautokeino-opprøret]]*

### Som manusforfatter
*  – *[[A-ha The Movie]]* – script
* * – *Dancing Queen''

## Referanser


## Eksterne lenker
* 
* Silje Holtet på SceneWeb
Per Aas

**Per Almar Aas** (født 11. juni 1929 i Ballangen, død 18. mai 2014 i Harstad) var en norsk lærer, skolestyrer og politiker (KrF). Han var stortingsrepresentant i fire perioder fra 1973 til 1989, etter å ha vært vararepresentant i perioden 1969–1973. 

Aas hadde også verv på lokalt nivå i Harstad og på fylkeskommunalt nivå i Troms. Han var formann i Troms KrF 1970–1973. Han var også engasjert i kristelig arbeid, hvor Santalmisjonen fikk nyte godt av hans engasjement.

Aas var medlem i Norges Banks representantskap fra 1998 til 2002.

## Stortingets presidentskap
* 4. oktober 1984 – 3. november 1984: Midlertidig visepresident i Odelstinget 
* 9. oktober 1985 – 30. september 1989: Visesekretær i Odelstinget 

## Stortingskomitéer
* 1985–1989: medlem i Den forberedende fullmaktskomitéen
* 1985–1989: sekretær i Samferdselskomitéen
* 1985–1989: medlem i Fullmaktskomitéen
* 1981–1985: medlem i Samferdselskomitéen
* 1981–1985: varamedlem i Valgkomitéen
* 1977–1981: medlem i Samferdselskomitéen
* 1977–1981: varamedlem i Valgkomitéen
* 1973–1977: medlem i Samferdselskomitéen
* 1973–1977: varamedlem i Valgkomitéen

## Kilder
* Biografi hos stortinget.no
* Knut Arild Hareide: *Per Aas*. Nekrolog i Aftenposten 30. mai 2014 side 60

## Eksterne lenker
*
Ponte Preta

Navnet eller begrepet **Ponte Preta** har flere betydninger:
* Associação Atlética Ponte Preta – kallenavn
* Ponte Preta (Rio Grande do Sul) – den brasilianske kommunen i Rio Grande do Sul
Vannpolo under Sommer-OL 1904

**Vannpolo under Sommer-OL 1904** ble arrangert 5. og 6. september 1904 i Forest Park i St. Louis. 

Vannpolo var med for andre gang på det olympiske programmet 1904 i St. Louis. Det var kun tre klubblag fra USA som deltok og kun to kamper ble spilt. Totalt 21 utøvere, sju på hvert lag, som alle vant olympiske medaljer. 

## Medaljefordeling

 
## Resultater

### Kamper

### Medaljevinnere

## Eksterne lenker
* Water Polo at the 1904 Summer Olympics hos olympedia.org
Erik Ringnes

**Erik Ringnes** (født 4. juli 1955) er en norsk gårdbruker og politiker, som i perioden 2007 - 2015 var gruppeleder for Venstre i Hedmark fylkesting. Han har tidligere vært kommunestyrerepresentant i Stange kommune i perioden 1999 - 2019 og satt i formannskapet i den siste perioden. Han var leder i Hedmark Venstre i perioden 2001 - 2013, medlem av Venstres Landsstyre fra 2000 – 2013 og 1.kandidat for Hedmark Venstre ved Stortingsvalgene i 2005, 2009 og 2013. Erik Ringnes tok initiativ til etableringen av Kornbøndenes Interesseorganisasjon (KiO) i 1997, og var leder for organisasjonen i perioden 1997 til 2003.

Han bor på Ringnes gård i Stange sammen med sin kone Gerd Wikan.

## Eksterne lenker
* Venstres fylkestingrepresentanter samt kommunestyremedlemmer i Hedmark
Upanishadene

**Upanishadene** (devanagari: उपनिषद्,) er en relativt sein sjanger i den vediske litteraturen. De inneholder dels kommentarer til og dels videreutviklinger av de religiøse forestillingene som var utviklet i de eldste vediske skriftene.

Upanishadene blir antatt å være utformet rundt midten av det siste årtusen før vår tidsregning eller litt før: i perioden 800 – 400 f. Kr. Upanishadelitteraturen i vid forstand ble ført videre gjennom nye tekster helt opp i nyere tid. Vanligvis regnes 108 skrifter til de klassiske  upanishadene.

Upanishadene og de beslektede skriftene *aranyakaene* blir tillagt en gruppe asketer, *skogfilosofene*. Upanishadeforfatterne la grunnlaget for de religiøse strømningene vi idag kjenner som hinduismen. Dette gjorde de som del av et vitalt religiøst og filosofisk miljø der mange nye tanker og forestillinger utviklet seg. Foruten de vediske lærde og deres brahminske kultur omfattet dette miljøet en heterogen gruppe tenkere som kalles sramanaer. 

Sramanaene var omflakkende religiøse grublere som fulgte en gammel sørasiatisk forsakelses-tradisjon (renunciation). De sto utenfor det vediske samfunnssystemet, men var likevel i løpende dialog med de vediske tenkerne. Forestillingen om samsara, rundgangen av fødsel og død som den menneskelige sjel må gjennomgå, antas å stamme herfra. I de sramaniske miljøene har elementer av førvediske religiøse strømninger blitt diskutert og fornyet. Vi kan spore en tidlig systematisering av yoga som filosofi og praksis tilbake hit.

Gjennom upanishadene har den vediske tradisjonen blitt ilført forestillinger om gjentatte jordeliv, reinkarnasjon, og om at gjenfødselen reguleres gjennom følgene av individets handlinger, karma. Den første formulering av disse begrepene tillegges i chāndogya upanishad en *kshatriya*, fyrst Jaivali, og ikke en *brahmin*. Dette har ofte blitt utlagt som resultat av en autoritetsstrid mellom de verdslige herskerne, kshatriyaene, og de åndelig og rituelle lederne, brahminene.
Sykling under Sommer-OL 1904

**Sykling under Sommer-OL 1904** ble arrangert fra 2. til 5. august 1904 på Francis Olympic Field i St. Louis. 

Sykling var med for tredje gang på det olympiske programmet 1904 i St. Louis. Det ble kjørt sju ritt, kun på bane. Det er eneste gangen miles har blitt brukt som distanseenhet i sykkelkonkurranser i OL-sammenheng. 17 av de 18 syklistene som deltok var fra USA, den eneste ikke-amerikanske utøveren var Frank Bizzoni fra Italia som deltok i øvelsen 1/4 miles. Marcus Hurley dominerte sprintdistansene og vant seks medaljer hvorav fire gull. Burton Downing vant også seks medaljer; to gull, tre sølv og en bronse. Det ble dessuten arrangert ytterligere 18 sykkelritt i forbindelse med verdensutstillingen som ikke var med på det olympiske programmet.   

## Medaljefordeling

## Resultater
### 1/4 miles

### 1/3 miles

### 1/2 miles

### 1 mile

### 2 miles

### 5 miles

### 25 miles

## Eksterne lenker
* Cycling Track at the 1904 Summer Olympics hos olympedia.org
Flaskeskute

En **flaskeskute** er en naturtro modell av en båt (som regel en seilskute), som er plassert inni en glassflaske. Skuten er som regel vesentlig større enn diameteren på flaskens åpning.

## Teknikk
Skuten blir bygget utenfor flasken på en slik måte at den kan foldes sammen og føres gjennom flasketuten. Ulike teknikker benyttes for å gjøre skuten sammenleggbar. For eksempel hengslet mast, hengslede rær og tråder som løper gjennom master og skrog. Vel inne i flasken reises skuten til full størrelse. Dette skjer ved å trekke i tråder som er forbundet med mastene, samt bruk av hjemmelagde verktøy for å justere seil, lime fast tråder, kutte tråder, osv. 

Havet i flasken kan være vinduskitt som er farget med knust fargekritt eller oljemaling.

## Flaskeskuter i Norge

Kløckers Hus i Arendal rommer verdens største utstilling av flaskeskuter, 655 flasker, alle bygget av Kjell Birkeland (f. 1938). Birkeland oppgir å ha bygget over  flaskeskuter i løpet av sitt liv.

## Foreninger
En forening ble etablert i 1978 med navn «Den norske Flaskeskuteforening av 1978». Foreningen eksisterer ikke lenger.

## Litteratur
* Jorfald, Øivind S., *Bygging av Flaskeskuter*, Schibsted, Oslo, 1981, ISBN 82-516-0873-2

## Referanser
Coritiba Foot Ball Club

**Coritiba Foot Ball Club** er en brasiliansk fotballklubb, som holder til i Curitiba i delstaten Paraná. Klubben ble stiftet av tyske immigranter 12. oktober 1909. Coritibas største rivaler er Atlético Paranaense og Paraná. Klubben spiller hjemmekampene sine på *Couto Pereira*, som har en kapasitet på drøyt 37 000 tilskuere. De spiller i hvite trøyer med to mørkegrønne horisontale striper på brystet, svarte shorts og hvite strømper.

Coritiba har rekorden i antall delstatsmesterskap i Paraná, med 34 titler. De har ellers vunnet den nasjonale ligaen (Série A) en gang (1985), (Série B) en gang (2007),(2010).

## Spillerstall

### Utlånte spillere

## Referanser


## Eksterne lenker
* 
* Klubbens offisielle nettsider
Nåde den som tror

***Nåde den som tror*** er et norsk livssynserie som gikk på TV 2 i 1996. Den norske ungdomspresten Sunniva Gylver var en av de mest sentrale personene i serien. Til forskjell fra andre livssynsprogrammer så hadde Nåde den som tror en veldig utradisjonell og ungdommelig stil, og ble i sin tid regnet som det første livssynsprogrammet for unge mennesker. Programmet gikk sent på mandagskveldene den første tiden, deretter på torsdagskveldene. 

## Om serien
Programmet var et forsøk på å få kirken ut der ungdommer og voksne folk var, og få unge bymennesker i tale om tro og tvil. Fire pilotepisoder ble innspilt i desember 1995 og sendt i januar 1996. Suksessen gjorde at det ble en serie på i alt 17 programmer.

Konseptet gikk ut på at en prest fra Den norske kirke ble sendt ut i Oslos natteliv. Rundt bordene på Oslos kafeer og barer fant vedkommende mennesker som var opptatt av meningen med livet. Den andre programlederen, Natt&Dag-redaktør Espen Sletner, hadde rollen som taxisjåfør og plukket opp tilfeldige passasjerer på byen på kveldstid som han forsøkte å utfordre til en samtale om tro og tvil. Flere norske kjendiser gjestet taxien.

;Mottakelse
Programmet fikk blandet mottakelse av TV-anmelderne.

## Personene i serien
*Sunniva Gylver ....  Prest (sesong 2) 
*Per Anders Nordengen ....  Prest (sesong 1) 
*Espen Sletner ....  Taxisjåfør (sesong 1 og 2) 

## Gjester

## Referanser
Clube Atlético Paranaense

**Atlético Paranaense** er en brasiliansk fotballklubb, som holder til i Curitiba i delstaten Paraná. Klubben ble stiftet 26. mars 1924, som et resultat av en sammenslåing mellom de to opprinnelige storklubbene fra Curitiba, Internacional og América. Klubben spiller i rød- og svartstripede drakter og svarte shorts og strømper. De har et hett rivalforhold med den andre store klubben fra Curitiba, nemlig Coritiba FC. Hjemmebanen heter *Kyocera Arena*, og har en kapasitet på snaut 28,000 tilskuere.

Atlético har opp gjennom historien vunnet 21 delstatsmesterskap, *Campeonato Paranaense*, samt den nasjonale ligaen, Série A, en gang (2001). De ble ellers nummer to i Copa Libertadores i 2005. 2006-sesongen endte med en noe skuffende 13.-plass i ligaen.

Kléberson (tidligere Man. United) og Paulo Rink er blant de mest berømte spillerne som har spilt for klubben.

## Spillerstall
14. april 2021

### Utlånte spillere

## Referanser


## Eksterne lenker
* 
* Klubbens offisielle nettsider
Sunnivas Kassa blanka

***Sunnivas Kassa blanka*** er en norsk livssynserie med Sunniva Gylver som gikk på NRK1 sommeren 1999. Programtittelen henspilte på programmets rekvisitt, nemlig en hvitmalt kasse. Med Speakers Corner som parallell skulle den inviterte gjesten stå på kassa og komme med en utfordring som samtalen kan gripe fatt i. Gylver fungerer ikke bare som intervjuer i serien, men var en selvstendig samtalepartner der hun representerer kirkens og sitt eget syn. Programmet gikk på søndagskvelder.

Følgende gjester deltok: Kristin Halvorsen, Ingebrigt Steen Jensen, Anders Krystad, Finn Skårderud, Anders Rogg, Rubina Rana, Ellen Arnstad og Inga Bostad.

## Referanser
Paraná Clube

**Paraná Clube** er en brasiliansk fotballklubb, som holder til i Curitiba i delstaten Paraná. Klubben ble stiftet 19. desember 1989, som et resultat av en sammenslåing av klubbene Esporte Clube Pinheiros og Colorado Esporte Clube. De spiller i røde og blå trøyer og hvite shorts og strømper, noe som har gitt opphav til kallenavnet *Tricolor*. Klubben benytter tre forskjellige hjemmebaner, hvorav *Estádio Vila Capanema* er den mest brukte.

Paranás hovedrivaler er Atlético Paranaense og Coritiba, som begge kommer fra samme by. Den brasilianske landslagsspilleren Ricardinho (nå Beşiktaş) startet karrieren sin i klubben.
## Eksterne lenker
*
Nordlyset (norsk-amerikansk avis)

***Nordlyset*** var den første i rekken av norsk-amerikanske aviser som utkom i det norske immigrantmiljøet i USA. Første eksemplar utkom olsokdagen 1847 i Muskego i Wisconsin. Avisens redaktør var James Denoon Reymert fra Farsund. Avisen fremmet nye amerikanske verdier som frihet og likhet. I flere av artiklene argumenteres det for at de norske utvandrernes frihet ble langt større i USA, og at dette var hovedgrunnen til at mange emigrerte.

## Historie
Haugianeren Even Heg trykket avisen de første årene i tømmerhytten sin.

Nordlyset var en sterk motstander av slaveriet og støttet aktivt Free Soil Party.

## Se også
* Decorah Posten
* Norsk emigrasjon til USA

## Referanser
Bykirken Tønsberg

**Bykirken** er en kristen kirke og frimenighet i Tønsberg i Vestfold fylke. Kirken ble stiftet 1. mai 2005 etter en sammenslåing av menighetene Galleri G. og Smyrna. Menigheten hadde 281 tilskuddstellende medlemmer i 2024. Hver uke er det gudstjenester og søndagsskolen "Input" med tilbud fra 3-12 år. Ungdomsarbeidet PaCE treffes også hver uke.

Bykirken holder til i Træleborgveien 11, og tilsluttet Pinsebevegelsen i Norge.

## Referanser


## Eksterne lenker
* Menighetens nettsted